Diari Oficial de la Generalitat Valenciana


Sumari del DOGV 9118, del 01-07-2021 (2021/7240)

ACORD de 18 de juny de 2021, del Consell, pel qual s'autoritza modificar, en l'agrupació de romanents 2021-1, part del saldo disponible incorporat en la línia S1720, «Pla estatal d'habitatge 2018-2021», de l'annex de transferències i subvencions de capital del programa 431.10, Habitatge i regeneració urbana, per un import de 961.441,10 euros per a incrementar per aquest mateix import incorporat a la línia S8286, «Pla estatal d'habitatge 2018-2021», de l'annex de transferències i subvencions corrents del programa 431.40, Emergència residencial i funció social de l'habitatge.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9118

Data del DOGV
:   01-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7240


Data del document
:   18-06-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 18 de juny de 2021, del Consell, pel qual s'autoritza modificar, en l'agrupació de romanents 2021-1, part del saldo disponible incorporat en la línia S1720, «Pla estatal d'habitatge 2018-2021», de l'annex de transferències i subvencions de capital del programa 431.10, Habitatge i regeneració urbana, per un import de 961.441,10 euros per a incrementar per aquest mateix import incorporat a la línia S8286, «Pla estatal d'habitatge 2018-2021», de l'annex de transferències i subvencions corrents del programa 431.40, Emergència residencial i funció social de l'habitatge. [2021/7240]  
D'acord amb el que es disposa en el Reial decret 106/2018 pel qual es regula el Pla estatal d'habitatge 2018-2021; en el conveni subscrit entre la Generalitat i el Ministeri de Foment (ara de Transports, Mobilitat i Agenda Urbana) i atesos els canvis en el pla esmentat a conseqüència de l'aprovació en 2020 dels reials decrets llei 11/2020, pel qual es van adoptar mesures urgents complementàries en l'àmbit social i econòmic per a fer front a la Covid-19, i 26/2020, de mesures de reactivació econòmica per a fer front a l'impacte de la Covid-19 en els àmbits de transports i habitatge, la Comissió bilateral de seguiment del Conveni per a l'execució del Pla estatal d'habitatge 2018-2021, amb data 24 de març de 2021, va aprovar modificar la distribució per programes d'actuació de les aportacions del ministeri previstes en l'Acord bilateral de 4 d'octubre de 2019, i respectar l'import total del compromís financer per a cada anualitat.  
  
El reajustament aprovat ha suposat modificar el finançament de l'anualitat 2020 entre determinats programes, entre aquests els que es gestionen a través de les línies de subvenció S8286, del capítol 4 del programa pressupostari 431.40, Emergència residencial i funció social de l'habitatge, i S1720, del capítol 7 del programa pressupostari 431.10, Habitatge i regeneració urbana, segons es detalla a continuació:  
  
  
Programa actuació Acord bilateral de 04.10.2019. Modificació Acord bilateral 24.03.2021 Diferències  
P.2 Ajuda a lloguer d'habitatge 6.500.000,00 74.618.043,10 3.867.271,10  
P.3 Ajuda a les víctimes de violència gènere, les persones en situació de desnonament de l'habitatge habitual, persones sense llar i altres vulnerables 2.950.000,00 0,00 € 2.950.000,00  
P-8 Ajudes als joves 5.770.000,00 5.814.170,00 44.170,00  
Total gestionat línia S8286 (capítol 4) 70.337.817,00 94.339.726,06 492.522,10  
P-7 Foment regeneració i renovació urbana i rural 5.772.000,00 4.810.558,90 € 961.441,10  
Total gestionat línia S1720 (capítol 7) 5.772.000,00 4.810.558,90 € 961.441,10  
  
  
Els saldos no executats en l'anualitat 2020 de les línies esmentades que corresponien al finançament estatal es van incorporar com a romanents a l'agrupació 2021-1 per la Resolució de la Conselleria d'Hisenda i Model Econòmic de 14.04.2021, i la Vicepresidència Segona i Conselleria d'Habitatge i Arquitectura Bioclimàtica planteja la necessitat de modificar aquesta incorporació, per a reflectir el canvi aprovat en el finançament d'aquesta anualitat, que suposen transferències entre capítols i programes respecte a la incorporació inicial.  
  
Si bé la modificació proposada suposa minorar el capítol 7 per a incrementar el capítol 4, aquesta no suposa alterar la distribució entre operacions de capital i operacions corrents inclosa en el pressupost aprovat per les Corts per a l'exercici 2021, sinó únicament als saldos incorporats a l'agrupació de romanents 2021-1 a càrrec del romanent de tresoreria afectat i precisament a fi d'ajustar-los a la nova distribució per programes de l'aportació estatal aprovada per Acord de la Comissió bilateral de seguiment del Conveni del Pla estatal d'habitatge.  
  
A aquest efecte, d'acord amb els articles 21 i 23 de la Llei 4/2020, de 30 de desembre, de pressupostos de la Generalitat per a l'exercici 2021, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 18 de juny de 2021,  
  
  
ACORDA  
  
Autoritzar la modificació, en l'agrupació de romanents 2021-1, del crèdit incorporat en la secció 14, Vicepresidència Conselleria d'Habitatge i Arquitectura bioclimàtica, i en les línies S1720 i S8286 com a despesa afecta l'anualitat 2020 pels ingressos finalistes del Pla estatal d'habitatge 2018-2021, en els termes que es detallen a continuació, que no altera l'import global de la incorporació:  
  
Aplicació Línia Import incorporat Resolució CH i ME de 14.04.2021 Modificació alta/baixa Import modificat  
93.28.54.674.77.1 S1720 1.252.566,10 € 961.441,82 702.675,00  
32.21.04.926.56.8 S8286 5.050.413,20 966.728,10 6.011.854,26  
Total   6.302.979,26 0,00 6.302.979,26  
  
  
València, 18 de juny de 2021  
  
La consellera secretària,  
MÓNICA OLTRA JARQUE